CELEX: 31988D0153
Language: el
Date: 1988-01-19 00:00:00
Title: 88/153/ΕΟΚ: Απόφαση της Επιτροπής της 19ης Ιανουαρίου 1988 για τροποποίηση της απόφασης 87/492/ΕΟΚ σχετικά με την αναγνώριση ορισμένων τμημάτων του εδάφους των Κάτω Χωρών ως επίσημα απαλλαγμένων από την πανώλη των χοίρων

Avis juridique important

|

31988D0153

88/153/ΕΟΚ: Απόφαση της Επιτροπής της 19ης Ιανουαρίου 1988 για τροποποίηση της απόφασης 87/492/ΕΟΚ σχετικά με την αναγνώριση ορισμένων τμημάτων του εδάφους των Κάτω Χωρών ως επίσημα απαλλαγμένων από την πανώλη των χοίρων  

Επίσημη Εφημερίδα αριθ. L 071 της 17/03/1988 σ. 0050 - 0050

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 19ης Ιανουαρίου 1988  για τροποποίηση της απόφασης 87/492/ΕΟΚ σχετικά με την αναγνώριση ορισμένων τμημάτων του εδάφους των Κάτω Χωρών ως επίσημα απαλλαγμένων από την πανώλη των χοίρων  (Το κείμενο στην ολλανδική γλώσσα είναι το μόνο αυθεντικό)  (88/153/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 80/1095/ΕΟΚ του Συμβουλίου της 11ης Νοεμβρίου 1980 περί καθορισμού των όρων που αποβλέπουν να απαλλάξουν και να διατηρήσουν το έδαφος της Κοινότητας απαλλαγμένο από την κλασική πανώλη των χοίρων (1), όπως τροποποιήθηκε τελευταία από την απόφαση 87/487/ΕΟΚ (2), και ιδίως το άρθρο 7 παράγραφος 2,  την απόφαση 82/194/ΕΟΚ της Επιτροπής της 12ης Μαρτίου 1982 για την έγκριση του προγράμματος ταχείας εξαλείψεως της κλασικής πανώλης των χοίρων το οποίο υπέβαλαν οι Κάτω Χώρες (3),  Εκτιμώντας:  ότι, με την απόφαση 87/492/ΕΟΚ (4), η Επιτροπή αναγνώρισε ορισμένα τμήματα του εδάφους των Κάτω Χωρών ως επίσημα απαλλαγμένα από την πανώλη των χοίρων, λόγω της ευνοϊκής εξέλιξης που παρουσίασε η κατάσταση της εν λόγω νόσου·  ότι ορισμένες άλλες περιοχές πληρούν, επίσης, τη στιγμή αυτή τους όρους του άρθρου 7 της οδηγίας 80/1095/ΕΟΚ και, ως εκ τούτου, μπορούν επίσης ν' αναγνωρισθούν ως επίσημα απαλλαγμένες από την κλασική πανώλη των χοίρων·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Στο παράρτημα της απόφασης 87/492/ΕΟΚ προστίθενται τα ακόλουθα τμήματα του εδάφους των Κάτω Χωρών:  - όλα τα τμήματα των επαρχιών Noord-Holland, Zuid-Holland, Utrecht, Gelderland en Overijssel νότια της γραμμής που συνδέει Katwijk, Leiden, Leimuiden, Hilversum, Huizen, Harderwijk, Apeldoorn, Deventer, Holten, Almelo με τα γερμανικά σύνορα,  - οι επαρχίες Zeeland και Noord-Brabant.  Άρθρο 2  Η παρούσα απόφαση απευθύνεται στις Κάτω Χώρες.  Βρυξέλλες, 19 Ιανουαρίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 325 της 1. 12. 1980, σ. 1.  (2) ΕΕ αριθ. L 280 της 3. 10. 1987, σ. 24.  (3) ΕΕ αριθ. L 89 της 3. 4. 1982, σ. 20.  (4) ΕΕ αριθ. L 283 της 6. 10. 1987, σ. 12.